Касьцёл Сьвятога Вацлава (Ваўкавыск)

**Касьцёл Сьвятога Вацлава** — помнік архітэктуры XIX стагодзьдзя ў Ваўкавыску. Знаходзіцца ў цэнтры места, на гістарычнай Касьцельнай вуліцы. Дзее. Твор архітэктуры клясыцызму. Аб’ект Дзяржаўнага сьпісу гістарычна-культурных каштоўнасьцяў Беларусі.

Утварае адзіны ансамбль з агароджай, брамай і капліцай. 

## Гісторыя
### Вялікае Княства Літоўскае
Першы драўляны касьцёл у Ваўкавыску збудавалі ў 1430 годзе з фундацыі вялікага князя Вітаўта. У XVII ст. у месьце збудавалі новы драўляны касьцёл.

### Пад уладай Расейскай імпэрыі
Па трэцім падзеле Рэчы Паспалітай (1795 год), калі Ваўкавыск апынуўся ў складзе Расейскай імпэрыі, касьцёл працягваў дзеяць. У 1827 годзе будынак касьцёла зьнішчыў пажар, па чым набажэнствы праводзіліся ў драўлянай гаспадарчай пабудове.

У 1846—1848 гадох вялося будаваньне новага мураванага касьцёла. 13 жніўня 1850 году яго кансэкраваў біскуп віленскі Вацлаў Жылінскі. У канцы XIX ст. за касьцёлам, у агароджы збудавалі капліцу ў гонар манашкі ордэна фэліцыянак Цаліны Сэхэн.

### Найноўшы час
У 1929—1930 гадох касьцёл адбудавалі і пашырылі па пажары. На 1932 год парафія налічвала 3166 чалавек.

## Архітэктура
### Касьцёл
Помнік архітэктуры позьняга клясыцызму. Гэта 3-нэфавая 2-вежавая базыліка з прастакутнай апсыдай і дзьвюма закрысьціямі. Абапал галоўнага ўваходу — два невялікія памяшканьні, над якімі разьмяшчаюцца хоры. Цэнтральная частка галоўнага (заходняга) фасаду вылучаецца чатырма пілястрамі, бакавыя маюць выгляд асноваў 1-ярусных 4-гранных вежаў, дэкаруюцца пілястрамі і завяршаюцца трыгліфным фрызам і карнізам з сухарыкамі. Паміж вежамі атык крывалінейнага абрысу. Бакавыя фасады рытмічна падзяляюцца пілястрамі і дэкаруюцца аркавымі паскамі, якія абрамляюць паўцыркульныя аконныя праёмы.

У інтэр’еры два рады калёнаў (па тры ў кожным) утвараюць тры нэфы (бакавыя ўдвая вузейшыя за цэнтральны). Перакрыцьце бэлькавае, над апсыдай — цыліндрычнае скляпеньне з распалубкай. Пры ўваходзе два невялікія памяшканьні, над якімі разьмяшчаюцца хоры. Цэнтральны алтар вылучаецца чатырма калёнкамі і дэкаруецца скульптурай (Сьвятыя Пётар і Павал, XIX ст., дрэва), ляпным арнамэнтам і размалёўкай. Два бакавыя алтары сваім канструкцыйным разьвязкам паўтараюць цэнтральны, аздоблены вітражамі.

Тэрыторыю касьцёла атачае агароджа з бутавага каменю і мэталічных кратаў. Галоўны ўваход вылучаецца 3-пралётнай мураванай брамай.

### Капліца
Помнік архітэктуры нэаготыкі. Гэта кампактавы прастакутны ў пляне аб’ём, накрыты пакатым 2-схільным дахам. Фасад завяршаецца 2-гранным шчытом з аркатурным фрызам і крыжом. У цэнтры ён праразаецца шырокім аркавым ўваходным праёмам, з бакоў — умацоўваецца 2-ступеньчатымі пілёнамі-контрфорсамі. Аналягічны разьвязак мае тыльны фасад будынка.

## Галерэя
### Гістарычныя здымкі

Vaŭkavysk, Kaścielnaja. Ваўкавыск, Касьцельная (1912).jpg|1912 г.
Vaŭkavysk, Sadovy, Śviatoha Vacłava. Ваўкавыск, Садовы, Сьвятога Вацлава (1914).jpg|1914 г. 
Vaŭkavysk, Sadovy, Śviatoha Vacłava. Ваўкавыск, Садовы, Сьвятога Вацлава (1920-28).jpg|1920—1928 гг. 
Vaŭkavysk, Kaścielnaja, Śviatoha Vacłava. Ваўкавыск, Касьцельная, Сьвятога Вацлава (1920-29).jpg|1920-я гг. 


Vaŭkavysk. Ваўкавыск (1930).jpg|1930-я гг.
Vaŭkavysk, Sadovy, Śviatoha Vacłava. Ваўкавыск, Садовы, Сьвятога Вацлава (1930-39).jpg|1930-я гг. 
Vaŭkavysk, Śviatoha Vacłava. Ваўкавыск, Сьвятога Вацлава (1930-39).jpg|1930-я гг.
Vaŭkavysk, Sadovy, Śviatoha Vacłava. Ваўкавыск, Садовы, Сьвятога Вацлава (1930-39).jpg|1930-я гг.

 
Vaŭkavysk, Śviatoha Vacłava. Ваўкавыск, Сьвятога Вацлава (S. Chamiantoŭskaja, 1934).jpg|1934 г.
Vaŭkavysk, Kaścielnaja-Bieraściejskaja. Ваўкавыск, Касьцельная-Берасьцейская (1935).jpg|1935 г. 
Vaŭkavysk, Sadovy, Śviatoha Vacłava. Ваўкавыск, Садовы, Сьвятога Вацлава (1937).jpg|1937 г. 
Vaŭkavysk, Kaścielnaja, Śviatoha Vacłava. Ваўкавыск, Касьцельная, Сьвятога Вацлава (1938).jpg|1938 г. 


### Сучасныя здымкі

Касьцёл Сьв. Вацлава з агароджай і брамай..jpg|Галоўны фасад
Касцёл Святога Вацлава з боку апсіды. Ваўкавыск.jpg|З боку апсыды 
Ваўкавыск. Вацлаваўскі касцёл (02).jpg|Інтэр’ер
Ваўкавыск. Вацлаваўскі касцёл (03).jpg|Алтар

 
Ваўкавыск. Вацлаваўскі касцёл (04).jpg|Хоры
Ваўкавыск. Капліца-пахавальня ля касцёла (01).jpg|Капліца
Ваўкавыск. Капліца-пахавальня ля касцёла (04).jpg|Інтэр’ер капліцы
Ваўкавыск. Капліца-пахавальня ля касцёла (03).jpg|Табліца ў капліцы


## Заўвагі

## Крыніцы

## Літаратура
* 
* 

## Вонкавыя спасылкі

* 

Катэгорыя:Ваўкавыск
Катэгорыя:Касьцёлы Гарадзенскай дыяцэзіі